El Premi Literari i Fotogràfic Roger de Llúria va ser creat amb la finalitat de fomentar el coneixement de Catalunya, des de les forces armades, mitjançant treballs o articles en llengua castellana o catalana i fotografies digitals.
Roger de Llúria va néixer a Calàbria (1250) i va morir a València (1305).
Va formar part, com a donzell, de la cort del rei Jaume I. L'any 1283 va ser nomenat, per Pere III, almirall de l'Armada Reial, per la seva "probitat, prudència i amor a la corona".
Els seus primers fets d'armes van tenir lloc en el Mediterrani, en defensa dels drets de la Corona d'Aragó davant de la francesa, pel domini de Sicília i Nàpols.
Entre les seves victòries figuren les de Capri, Ischia, Malta, Castelvetro, Roses, Cadaqués i cap d'Orlando.
Va morir a València l'any 1305 i les seves restes reposen al monestir de Santes Creus, al costat del panteó de qui fou el seu rei, Pere III.
Com va dir d'ell l'historiador Quintana, "cap marí, cap guerrer ha estat superat, abans i després, en virtuts i peces militars, en glòria ni en fortuna".
La figura d'aquest personatge històric, doncs, ha inspirat el nom del premi.
El 26 de gener de 2000, el Ministeri de Defensa i l'Administració de la Generalitat de Catalunya van subscriure el Conveni marc per a la realització d'activitats culturals, formatives i socials entre el personal destinat a unitats, centres i organismes militars ubicats en el territori de la Comunitat Autònoma de Catalunya (BOE núm. 60 -10.3.2000).
El 10 d'abril de 2014, la Comissió Mixta de Seguiment del Conveni marc abans esmentat va acordar en la reunió del 2 de maig de 2013 la ratificació de la revisió i l'aprovació de les bases de la 22a edició del Premi Literari i Fotogràfic Roger de Llúria per tal d'adequar-lo al nou context econòmic i de contenció de la despesa, que a partir d'ara esdevé exclusivament honorífic.
Segons el que disposa el Decret 184/2013, de 25 de juny, de reestructuració del Departament de Governació i Relacions Institucionals, correspon a la Direcció General de Relacions Institucionals i amb el Parlament fer el seguiment de les actuacions relacionades amb els instruments de col·laboració subscrits entre la Generalitat de Catalunya i el Ministeri de Defensa.
Per això, a proposta del director general de Relacions Institucionals i amb el Parlament i en ús de les facultats que em confereix l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aprovar les bases reguladores del Premi Literari i Fotogràfic Roger de Llúria, que consten en l'annex d'aquesta Ordre.
Convocar la 22a edició del Premi Literari i Fotogràfic Roger de Llúria corresponent a l'any 2014.
3.1 Els premis seran els següents:
a) Obres literàries en llengua catalana:
b) Obres literàries en llengua castellana:
d) Premi especial "El bicentenari del naixement del general Prim": placa daurada
3.2 El cost econòmic corresponent a les plaques i els diplomes commemoratius que es lliuraran a les persones guanyadores dels premis o a les participants no premiades és de 798,60 euros i serà a càrrec de l'aplicació pressupostària GO08D/226002100/1310/0000 dels pressupostos de la Generalitat de Catalunya vigents.
4.1 Les candidatures s'han de presentar seguint el model de sol·licitud normalitzat en el lloc i de la manera que indiquen les bases reguladores del Premi Literari i Fotogràfic Roger de Llúria.
4.2 El termini de presentació de les sol·licituds comença l'endemà de la publicació d'aquesta Ordre en el Diari Oficial de la Generalitat de Catalunya (DOGC) i finalitza el 30 de setembre de 2014.
5.1 L'òrgan competent per resoldre'l és la persona titular de la Direcció General de Relacions Institucionals i amb el Parlament, d'acord amb el veredicte del jurat.
5.2 El termini per resoldre'l i dur a terme la corresponent notificació serà de com a màxim 6 mesos a comptar de la publicació de la convocatòria en el DOGC.
Un cop transcorregut aquest termini sense resolució expressa, les sol·licituds s'entendran desestimades.
5.3 La Direcció General de Relacions Institucionals i amb el Parlament ha de notificar la resolució de la convocatòria a les persones interessades, d'acord amb els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.3 Per a aquesta convocatòria la temàtica del premi especial és "El bicentenari del naixement del general Prim".
Aquesta Ordre entrarà en vigor l'endemà de la publicació en el DOGC.
Contra l'acte de convocatòria, que exhaureix la via administrativa, i les bases reguladores, les persones interessades poden interposar recurs contenciós administratiu davant el Tribunal Superior de Justícia de Catalunya, en el termini de dos mesos a comptar de la data de publicació en el DOGC.
Amb caràcter previ, contra l'acte de convocatòria, les persones interessades poden interposar recurs de reposició davant la persona titular del Departament de Governació i Relacions Institucionals, en el termini d'un mes a comptar de la data de publicació en el DOGC.
Barcelona, 16 de juliol de 2014
Bases reguladores del Premi Literari i Fotogràfic Roger de Llúria
1.1 Aquestes bases tenen per objecte regular el Premi Literari i Fotogràfic Roger de Llúria instituït el 1990 en el marc de les relacions de col·laboració entre la Generalitat de Catalunya i el Ministeri de Defensa.
Pot optar a aquest premi el personal militar en qualsevol situació i destinació (quadres de comandament, alumnes de centres docents militars i personal de tropa professional), el personal civil al servei de l'Administració militar de les forces armades i Guàrdia Civil ubicats en l'àmbit territorial de Catalunya.
3.1 Les persones guanyadores del premi, en cadascuna de les modalitats, rebran una placa commemorativa d'acord amb allò que es determini en cada convocatòria.
3.2 El premi té tres modalitats:
Les fotografies s'han de presentar en format digital, han de ser originals i inèdites, i no han d'haver estat presentades anteriorment en altres concursos.
Es premia la millor fotografia i no la col·lecció fotogràfica.
3.3 Els temes dels treballs han de contribuir a fomentar el coneixement de Catalunya, des de les forces armades, i fer referència al passat, present o futur de Catalunya, a la seva gent, la cultura i les tradicions o a fets protagonitzats per catalans i catalanes en qualsevol lloc del món.
S'ha d'esmentar específicament la procedència de les fonts utilitzades en la confecció del treball i destacar de manera clara els paràgrafs consultats.
3.4 Totes les persones participants no premiades rebran un diploma commemoratiu.
Anualment, la persona titular del Departament de Governació i Relacions Institucionals, a proposta de la persona titular de la Direcció General de Relacions Institucionals i amb el Parlament, i un cop acordat per la Comissió Executiva de la Comissió Mixta de Seguiment establerta en el Conveni marc entre la Generalitat de Catalunya i el Ministeri de Defensa subscrit el 26 de gener de 2000, podrà convocar el Premi Literari i Fotogràfic Roger de Llúria, mitjançant una resolució que es publicarà en el DOGC.
-5 Presentació dels treballs, sol·licituds i documentació
5.1 Les obres literàries han de tenir un mínim de 10 i un màxim de 15 pàgines DIN A-4 per una cara, sense incloure la bibliografia, si s'adjunta, i la portada; interlineat 2.0; tipus de lletra Arial o Helvètica, cos 12 per al text principal i 10 per a les notes a peu de pàgina; amb marges superior i inferior de 2,5 cm, esquerre de 3 cm i dret de 2 cm, i numerades a peu de pàgina amb dues xifres, separades per un guió, de manera que la primera indiqui la pàgina del treball i la segona el nombre de fulls de l'obra.
El títol ha de figurar centrat a la part superior de la primera pàgina, amb tipus de lletra Arial o Helvètica, cos 20, en majúscules, subratllat i negreta.
5.2 Les persones interessades poden presentar un màxim de quatre fotografies digitals, d'un mínim de 3MB, a 300 ppp de resolució i format JPE.
5.3 Les persones participants poden presentar sol·licituds per participar en les tres modalitats del premi.
5.4 Les persones interessades que optin al premi han de presentar els treballs, identificats amb el títol i un lema, per correu electrònic, a l'adreça següent: [EMAIL].
Les persones interessades també han de trametre, en un sobre tancat, totes les seves dades a la Delegació de Defensa a Catalunya, que les farà arribar a la Generalitat de Catalunya.
A la part exterior del sobre ha de constar, només, el títol i el lema del treball i, en un full a l'interior, el formulari de sol·licitud de participació.
En el cas que la documentació requerida es presenti en un registre diferent, d'acord amb l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, la persona interessada ha d'enviar una comunicació a l'adreça de correu electrònic següent: [EMAIL], amb còpia del registre de la sol·licitud que ha estat presentada.
5.5 El formulari de sol·licitud, d'acord amb el model normalitzat, es pot obtenir a la seu de la Direcció General de Relacions Institucionals i amb el Parlament (carrer Tapineria, 10, 08002 Barcelona), i al web del Departament de Governació i Relacions Institucionals http://www.gencat.cat/governacio o al web de l'Oficina Virtual de Tràmits http://ovt.gencat.cat.
La sol·licitud incorpora la informació següent:
Unitat, centre o organisme de destinació
5.6 L'òrgan competent per tramitar i gestionar les sol·licituds pot demanar tota la informació complementària que consideri necessària per avaluar els treballs.
5.7 Si la sol·licitud no reuneix els requisits establerts o no s'hi adjunten els documents esmentats, l'òrgan instructor requerirà la persona interessada perquè, en el termini de deu dies hàbils, esmeni els defectes o adjunti els documents corresponents, tot indicant que si no ho fa es considerarà que desisteix de la seva sol·licitud.
5.8 La presentació dels treballs comporta l'acceptació de les bases reguladores i de les condicions que s'estableixen en cada convocatòria.
5.9 Es pot obtenir informació addicional sobre el premi a la pàgina web http://www20.gencat.cat/portal/site/governacio/menuitem.86ad912f20140f1f8e629e30b0c0e1a0
-6 Avaluació de les sol·licituds
6.1 Actua com a òrgan instructor la Subdirecció General de Relacions Institucionals i de Foment de la Qualitat Democràtica o, si escau, l'òrgan que la substitueixi.
6.2 Correspon a un jurat avaluar els treballs.
a) El/la president/a de la Comissió Mixta de Seguiment del Conveni Marc entre la Generalitat de Catalunya i el Ministeri de Defensa actualment en vigor, que el presideix.
b) Tres oficials nomenats per la Delegació de Defensa a Catalunya.
c) El/la director/a general de Relacions Institucionals i amb el Parlament de la Generalitat de Catalunya.
d) El/la subdirector/a general de Relacions Institucionals i de Foment de la Qualitat Democràtica de la Generalitat de Catalunya.
e) Un/a tècnic/a de la Subdirecció General de Relacions Institucionals i de Foment de la Qualitat Democràtica, que també actua com a secretari/ària.
f) Un/a representant de la societat civil de l'àmbit de les ciències socials, designat/ada pel/per la director/a general de Relacions Institucionals i amb el Parlament.
6.3 Per valorar les sol·licituds, el jurat tindrà en compte els criteris següents:
a) Adequació del treball a l'objecte descrit en la base reguladora 1.3.
b) Qualitat literària o fotogràfica del treball.
7.1 El jurat elevarà la proposta de concessió del premi al/a la director/a general de Relacions Institucionals i amb el Parlament del Departament de Governació i Relacions Institucionals de la Generalitat de Catalunya, que és l'òrgan competent per resoldre la convocatòria.
La resolució de concessió ha d'especificar el premi atorgat a cada treball, segons els criteris de valoració establerts en les bases reguladores.
La resolució es notifica a les persones interessades d'acord amb els articles 58 i 59 de la Llei 30/1992, de 26 de novembre, de règim jurídic de les administracions públiques i el procediment administratiu comú.
7.3 Contra la resolució, que no exhaureix la via administrativa, les persones interessades poden interposar recurs d'alçada davant el/la conseller/a de Governació i Relacions Institucionals en el termini d'un mes des de la notificació, d'acord amb els articles 114 i 115 de la Llei 30/1992, de 26 de novembre, de règim jurídic de les administracions públiques i el procediment administratiu comú.
7.4 Correspon a la Comissió Executiva de la Comissió Mixta de Seguiment del Conveni entre la Generalitat de Catalunya i el Ministeri de Defensa la comunicació i la difusió dels premis.
El veredicte del jurat es donarà a conèixer en la pàgina web de la Direcció General de Relacions Institucionals i amb el Parlament i es publicarà en els mitjans d'informació interns i externs de la Delegació de Defensa a Catalunya.
7.5 Els premis poden ser declarats deserts si cap dels treballs presentats té el mínim de qualitat requerida a judici de la majoria del jurat.
7.6 El lliurament dels premis tindrà lloc abans del 31 de desembre de 2014.
El termini per resoldre'l i dur a terme la corresponent notificació serà de com a màxim 6 mesos a comptar des de la publicació de la convocatòria en el DOGC.
Transcorregut aquest termini sense resolució expressa, les sol·licituds s'entenen desestimades.
En cas que es produeixi alguna renúncia de la persona premiada, el premi corresponent queda desert.
La Direcció General de Relacions Institucionals i amb el Parlament del Departament de Governació i Relacions Institucionals pot resoldre qualsevol incidència que es pugui produir en la tramitació dels premis.
-11 Obligacions de les persones beneficiàries
11.1 Les persones guanyadores del premi cedeixen gratuïtament i de forma no exclusiva a l'Administració de la Generalitat de Catalunya els drets de reproducció, distribució, transformació (traducció a altres idiomes diferents de l'original) i comunicació pública de les obres, per a finalitats no lucratives, en totes les modalitats d'explotació existents en el moment de l'atorgament del premi, per un període de tres anys, a comptar de la data de la resolució de la convocatòria.
11.2 En qualsevol edició o presentació de l'obra, total o parcial, i un cop transcorregut el termini indicat, s'haurà de fer constar l'atorgament del premi per part de la Direcció General de Relacions Institucionals i amb el Parlament.
-12 Devolució dels treballs no premiats
Els autors/ores dels treballs no premiats poden recollir-los a la seu de la Subdirecció General de Relacions Institucionals i de Foment de la Qualitat Democràtica o, si escau, de l'òrgan que la substitueixi, o sol·licitar, assumint les despeses, la seva devolució per correu.
Els treballs que no hagin estat reclamats en els tres mesos posteriors a l'acte de lliurament dels premis seran destruïts.
-13 Tractament de dades de caràcter personal
D'acord amb la Llei orgànica 15/1999, de 13 de desembre, de protecció de dades de caràcter personal, les dades de caràcter personal de les persones sol·licitants seran tractades amb la finalitat de gestionar i tramitar les convocatòries d'acord amb els principis de seguretat i confidencialitat que la normativa sobre protecció de dades estableix.